PSD a propus-o pe soția lui Bogdan Davidescu la primărie, după ce acesta a fost condamnat pentru pornografie infantilă
Întorsătură halucinantă în politica prahoveană. După ce instanța a decis că primarul comunei Șotrile, condamnat pentru pornografie infantilă, nu poate candida pentru un nou mandat, partidul social democrat o propune în loc, pe soția acestuia.
Bogdan Davidescu a fost trimis în judecată de DIICOT după ce ar fi avut o relație cu o adolescentă și ar fi întreținut relații sexuale cu ea, pe când fata avea 16 ani.
Când ea a vrut să se despartă de el, a amenințat-o că va face publice o serie de imagini care o înfățișau în ipostaze compromițătoare.
În 2019, Curtea de Apel Ploiești l-a condamnat definitiv la un an și jumătate de închisoare, cu suspendare, iar Davidescu și-a pierdut mandatul de primar. Ulterior, l-a recâștigat, in urma unor alegeri parțiale și a unui proces pentru validare.